自鉛山歸上饒途中感興
作者：陳文蔚
朝代：宋

paragraphs: 來時積雪歸途熟，暗中流換驚時節。
所幸康寧九十親，依然堂上垂華髮。
隨意何當足甘旨，斑衣日戲慈顔悅。
丈夫事業有用舍，窮通不必生分別。
直須用力隨處處，無徒瀟灑送日月。
嗟嗟世人泣岐路，東鄉久哉吾計决。
終當緤馬扶桑樹，車行萬里誰能遏。
慷慨自奮歌此章，老去不知情激烈。